text: [{"text_idx": "#000001", "text": "Vanligt hevur alti\u0301\u00f0 veri\u00f0, at einkultir leikarar fra\u0301 \u00f8\u00f0rum fel\u00f8gum hava roynt seg i\u0301 TB eina ti\u0301\u00f0. Hetta a\u0301ri\u00f0 er onki undantak i\u0301 so ma\u0301ta. Munurin er to\u0301 tann, at enn fleiri enn vanligt eru komnir til felagi\u00f0 i\u0301 a\u0301r, og at nakrir teirra eru r\u00e6ttuliga ungir, er spennandi fyri framti\u0301\u00f0ar TB li\u00f0i\u00f0. Nakrir hvalbingar komu til felagi\u00f0 i\u0301 fj\u00f8r til d\u00f8mis, og onkur ny\u0301ggjur er komin til felagi\u00f0 i\u0301 a\u0301r afturat. Umframt styrkin u\u0301r Hvalba, eru tri\u0301ggir komnir u\u0301r FC Su\u00f0uroy. Uttan iva er ta\u00f0 ny\u0301ggju og sera go\u0301\u00f0u karmarnar, sum draga og lokka, men ta\u00f0 er als ikki o\u0301hugsandi, at TB, sum fremsta felag i\u0301 oynni, hevur eitthv\u00f8rt serligt yvir s\u00e6r. Ein so sterkur felagskapur, sum harafturat arbei\u00f0ir knallhart, fyri framhaldandi at mennast, er sannuliga lokkandi.\nU\u0301r hvalba hevur TB mangan fingi\u00f0 sera go\u0301\u00f0an styrk, og aftur i\u0301 a\u0301r teljast nakrir dugnaligir hvalbingar millum TB leikararnar. Michael Bertholdsen er tann ny\u0301ggjasti i\u0301 r\u00f8\u00f0ini, men hann sp\u00e6ldi eisini i\u0301 TB afturi i\u0301 2007. Hinir ba\u0301\u00f0ir hvalbingarnir, i\u00f0 umbo\u00f0a TB i\u0301 a\u0301r, eru beiggjarnar, Ru\u0301ni og Jo\u0301n Thomsen. Teir sp\u00e6ldu eisini vi\u00f0 TB i\u0301 seinnu ha\u0301lvu i\u0301 fj\u00f8r. Ru\u0301ni var annars a\u0301 fyrsta sinni TB leikari i\u0301 2003, og i\u0301 fj\u00f8r valdi hann so aftur at royna seg fyri aldursforsetan. Ni\u00f0anfyri si\u0301ggja vit teir tri\u0301ggjar hvalbingarnar avmynda\u00f0ar."}, {"text_idx": "#000003", "text": "Tilgongd av unglingum u\u0301r FC Su\u00f0uroy"}, {"text_idx": "#000004", "text": "Ikki minni enn tri\u0301ggir ungir leikarar fra\u0301 grannunum fyri sunnan, hava i\u0301 a\u0301r valt at royna seg i\u0301 TB. Leikararnar eru allir ungir, og hava ti\u0301 ikki so \u00f8\u00f0iligt av royndum. Men t\u00e6r kunnu teir fa\u0301a i\u0301 a\u0301r, vi\u00f0 at venja og sp\u00e6la i\u0301 landsins bestu k\u00f8rmum, hja\u0301 TB. Royndasti leikarin av hesum trimum, er To\u0301ki Brattali\u0301\u00f0, i\u00f0 faktiskt hevur 20 a\u0301ra f\u00f8\u00f0ingardag i\u0301 dag. Tillukku To\u0301ki, og v\u00e6lkomin til felagi\u00f0. To\u0301ki er a\u0301lopsinna\u00f0ur mi\u00f0vallari, i\u00f0 eisini kann sp\u00e6la i\u0301 a\u0301lopinum, og hann er so herliga u\u0301tfordrandi. Hann er kvikur, og hevur eitt gott skot. Hetta eru dygdir, i\u00f0 higartil hava vunni\u00f0 honum 15 dystir i\u0301 Effodeildini, og i\u0301 TB hevur hann longu u\u0301tmerka\u00f0 seg til venjing, og venur, at kalla fast, vi\u00f0 Effodeildarho\u0301pinum."}, {"text_idx": "#000006", "text": "John er ma\u0301lverji, men hevur eisini sp\u00e6lt sum u\u0301tileikari i\u0301 FC Su\u00f0uroy. Hann er to\u0301 fr\u00e6gastur i\u0301 ma\u0301linum, og venur hann du\u0301gliga og hart, so er framti\u0301\u00f0in honum veruliga bj\u00f8rt. Hann hevur fortreytirnar, til at bli\u0301va ein r\u00e6ttuligur styrkur i\u0301 framti\u0301\u00f0ini, og ti\u0301 er ta\u00f0 serliga gle\u00f0iligt, at vit aftur fa\u0301a kapping um ma\u0301lmanspostin i\u0301 felagnum. John tekur kappingina upp vi\u00f0 16 a\u0301ra gamla Boas Nitschke, sum eisini er eitt spennandi ma\u0301lmanstalent. Ta\u00f0 er li\u0301til ivi i\u0301, at halda hesir ma\u0301lverjarnir a\u0301 fram, vi\u00f0 mi\u00f0vi\u0301sari venjing, so skal ta\u00f0 vera sera l\u00f8gi\u00f0, um ikki teir, i\u0301 minsta lagi, sleppa a\u0301 besta li\u00f0i\u00f0.\nTeir tri\u0301ggir unglingarnir, i\u00f0 komnir eru fra\u0301 FC Su\u00f0uroy eru avmynda\u00f0ir ni\u00f0anfyri."}]